यदि आप ध्यान देंगे तो पायेंगे कि हामारी सारी आध्यात्मिक साधना प्रक्रियाएं क्रियात्मक हैं। उनमें बाह्य चिह्नों का स्थान काफी पीछे है। हमारी सारी परम्परायें हमें अमृत पुत्र बना कर सर्वव्यापक, सर्वज्ञ आदि शब्दों से वर्णित “उसको” ज्ञात कराने के लिये हैं। इसी कारण हमने उपनिषद “सुने” और देवों की अर्चना में साम वेद की ऋचाएं गायी। हर प्रकार के मानस को उन्नत करने के लिये हमने अनेक दर्शन शास्त्रों की रचना की।